section_heading: Fulda do 20. stoljeća
paragraph_text: Razvoj Fulde neraskidivo je vezan uz benediktinski samostan Fulda, koji je 744. godine osnovao sv. Sturm (Sturmius), učenik sv. Bonifacija, pokrštavatelja germanskih plemena. Samostan je bio izuzetno važan, jer je služio kao rasadnik misionara koji su kasnije pratili vojske Karla Velikog i na taj način pokrstili poganske Sase.